ᱟᱨᱚᱵᱤᱠ ᱦᱚᱨᱚᱯ
ᱟᱨᱚᱵᱤᱠ ᱦᱚᱨᱚᱯ ᱫᱚ ᱢᱤᱫ ᱚᱵᱽᱡᱚᱰᱽ ᱠᱟᱱᱟ, ᱡᱟᱦᱟᱸ ᱫᱚ ᱛᱟᱞᱟ-ᱥᱟᱢᱟᱝ(ᱢᱤᱰᱤᱞ ᱤᱥᱴ) ᱨᱮᱱᱟᱜ ᱛᱤᱢᱤᱱ ᱜᱟᱱ ᱯᱟᱹᱨᱥᱤ ᱠᱚ ᱚᱞ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾ ᱟᱨᱚᱵᱤᱠ ᱦᱚᱨᱚᱯ ᱵᱮᱵᱷᱟᱨᱚᱜ ᱠᱟᱱ ᱯᱟᱹᱨᱥᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱟᱨᱚᱵᱤᱠ ᱯᱟᱹᱨᱥᱤ, ᱯᱚᱨᱥᱤᱭᱟᱱ, ᱯᱟᱛᱷᱚ ᱟᱨ ᱩᱨᱫᱩ ᱯᱟᱹᱨᱥᱤ ᱮᱢᱟᱱ ᱠᱚ ᱾ ᱟᱠᱚᱣᱟᱜ ᱯᱟᱹᱨᱥᱤ ᱯᱩᱥᱴᱟᱣ ᱞᱟᱹᱜᱤᱫ ᱚᱱᱟ ᱠᱚ ᱱᱟᱥᱮ ᱠᱚ ᱵᱚᱫᱚᱞ ᱟᱠᱟᱫᱼᱟ ᱾ ᱟᱨᱚᱵᱤᱠ ᱦᱚᱨᱚᱯ ᱫᱚ ᱡᱮᱜᱮᱛ ᱨᱮᱱᱟᱜ ᱛᱮᱥᱟᱨ ᱵᱟᱹᱲᱛᱤ ᱵᱮᱵᱷᱟᱨᱚᱜ ᱠᱟᱱᱟᱜ ᱦᱚᱨᱚᱯ ᱠᱟᱱᱟ ᱾ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱫᱚ ᱞᱟᱴᱤᱱ ᱦᱚᱨᱚᱯ ᱟᱨ ᱚᱱᱟ ᱛᱟᱭᱚᱢ ᱪᱟᱭᱱᱤᱡᱽ ᱦᱚᱨᱚᱯ ᱡᱮᱜᱮᱛ ᱨᱮᱵᱟᱹᱲᱛᱤ ᱵᱮᱵᱷᱟᱨᱚᱜ ᱠᱟᱱᱟ ᱾
ᱵᱟᱨᱯᱚᱫᱽ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱶᱟ ᱦᱚᱨᱚᱯ ᱫᱚ ᱡᱚᱡᱚᱢ ᱠᱷᱚᱱ ᱞᱮᱸᱜᱟ ᱥᱮᱫ ᱠᱚ ᱚᱞ ᱟᱹᱜᱩᱭᱟ ᱾ ᱡᱚᱠᱷᱚᱱ ᱱᱚᱶᱟ ᱛᱮ ᱟᱨᱚᱵᱤᱠ ᱯᱟᱹᱨᱥᱤ ᱠᱚ ᱚᱞ ᱮᱫᱼᱟ, ᱩᱱ ᱡᱚᱦᱚᱜ ᱫᱚ ᱒᱘ ᱜᱚᱴᱟᱝ ᱵᱦᱜᱮᱜᱟᱨ ᱵᱷᱮᱜᱟᱨ ᱪᱤᱠᱤ ᱠᱚ ᱛᱟᱦᱮᱸᱱᱟ ᱾ ᱚᱵᱽᱡᱚᱫᱽ ᱨᱮ ᱫᱚ ᱥᱩᱢᱩᱝ ᱠᱮᱪᱮᱫ ᱟᱲᱟᱝ ᱪᱤᱠᱤ ᱜᱮ ᱠᱚ ᱵᱮᱵᱷᱟᱨᱚᱜᱼᱟ ᱾ ᱵᱟᱹᱲᱛᱤ ᱚᱠᱛᱚ ᱨᱮ ᱨᱟᱦᱟ ᱟᱲᱟᱝ(Vowels) ᱫᱚ ᱠᱚ ᱪᱷᱟᱱᱚᱜᱼᱟ ᱾ ᱟᱨᱚᱵᱤᱠ ᱦᱚᱨᱚᱯ ᱫᱚ ᱩᱥᱟᱹᱨᱟ (cursive) ᱦᱚᱨᱚᱯ ᱠᱟᱱᱟ, ᱢᱮᱱᱫᱚ ᱢᱤᱫ ᱟᱹᱲᱟᱹ ᱨᱤᱱ ᱪᱤᱠᱤ ᱠᱚᱫᱚ ᱵᱷᱤᱲᱟᱹᱣ ᱵᱷᱤᱲᱟᱹᱣ ᱜᱮ ᱠᱚ ᱚᱞᱚᱜᱼᱟ ᱛᱤ ᱛᱮ ᱚᱞ ᱡᱚᱠᱷᱟᱜ ᱦᱚᱸ ᱟᱨ ᱪᱷᱟᱯᱟ ᱚᱞ ᱡᱚᱠᱷᱟᱜ ᱦᱚᱸ ᱾ ᱡᱚᱛᱚ ᱪᱤᱠᱤ ᱨᱮᱱᱟᱝ ᱜᱮ ᱯᱩᱱ ᱜᱚᱴᱟᱝ ᱜᱩᱱ ᱦᱩᱭ ᱫᱟᱲᱮᱭᱟᱜᱼᱟ ᱾ ᱱᱚᱶᱟ ᱜᱩᱱ ᱫᱚ ᱢᱟᱲᱟᱝ ᱪᱤᱠᱤ ᱟᱨ ᱛᱟᱭᱚᱢ ᱨᱮᱱᱟᱜ ᱪᱤᱠᱤ ᱞᱮᱠᱟᱛᱮ ᱵᱚᱫᱚᱞᱚᱜᱼᱟ ᱾
ᱟᱨᱚᱵᱤᱠ ᱮᱞᱮᱞ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱨᱚᱵᱤᱠ ᱦᱚᱨᱚᱯ ᱠᱚ ᱫᱚ ᱮᱞ ᱞᱮᱠᱟᱛᱮ ᱦᱚᱸ ᱠᱚ ᱵᱮᱵᱷᱟᱨᱚᱜ ᱜᱮᱭᱟ ᱾ ᱱᱚᱝᱠᱟ ᱫᱚ ᱛᱟᱞᱟ ᱡᱩᱜᱽ ᱨᱮ ᱟᱹᱰᱤ ᱛᱮᱫ ᱧᱮᱞᱚᱜ ᱠᱟᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱱᱮᱛᱟᱨ ᱫᱚ ᱚᱱᱠᱟ ᱵᱟᱝᱟ ᱾ ᱱᱮᱛᱟᱨ ᱫᱚ ᱵᱟᱹᱲᱛᱤ ᱠᱟᱛᱮ ᱞᱟᱴᱤᱱ ᱮᱞᱮᱞ ᱠᱚ ᱜᱮ ᱠᱚ ᱵᱮᱵᱷᱟᱨᱮᱫ ᱠᱚᱣᱟ ᱾
ᱡᱚᱠᱷᱚᱱ ᱦᱚᱨᱚᱯ ᱫᱚ ᱮᱞ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ, ᱪᱤᱠᱤ أ ᱫᱚ ᱑ ᱠᱟᱱᱟᱭ, ب ᱫᱚ ᱒, ج ᱫᱚ ᱓ ᱮᱢᱟᱱ ᱮᱢᱟᱱ ᱚᱞᱚᱜᱼᱟ ᱾ ᱚᱱᱠᱟ ᱜᱮ ي yāʼ = 10, ك kāf = 20, ل lām = 30, …, ر rāʼ = 200, …, غ ġayn = 1000 ᱮᱢᱟᱱ ᱞᱮᱠᱟ ᱦᱩᱭᱩᱜᱼᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱤᱥᱞᱟᱢ ᱦᱚᱲ ᱠᱚ ᱛᱟᱞᱟ ᱥᱟᱢᱟᱝ, ᱮᱛᱚᱢ ᱟᱯᱷᱨᱤᱠᱟ ᱟᱨ ᱮᱥᱤᱭᱟ ᱮᱢᱟᱱ ᱠᱚᱨᱮ ᱠᱚ ᱯᱟᱥᱱᱟᱣᱮᱱ ᱛᱟᱭᱚᱢ ᱟᱨᱚᱵᱤᱠ ᱯᱟᱹᱨᱥᱤ ᱦᱚᱸ ᱚᱱᱠᱟ ᱜᱮ ᱯᱟᱥᱱᱟᱣ ᱤᱫᱤᱭᱮᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱯᱟᱧᱡᱟᱭᱮᱫ ᱦᱚᱲ ᱠᱚ ᱱᱚᱶᱟ ᱪᱮᱫ ᱦᱩᱭ ᱟᱠᱚ ᱠᱟᱱ ᱛᱟᱦᱮᱸᱫ ᱾ ᱟᱨᱚᱵᱤᱠ ᱯᱟᱹᱨᱥᱤ ᱫᱚ ᱢᱩᱥᱞᱤᱢ ᱠᱚᱣᱟᱜ ᱨᱟᱭᱨᱤᱛ ᱡᱮᱢᱚᱱ ᱚᱦᱬᱮ ᱟᱨ ᱟᱪᱟᱨ ᱵᱮᱵᱷᱟᱨ ᱨᱮ ᱵᱮᱦᱟᱨᱚᱜ ᱠᱟᱱᱟ ᱾ ᱤᱥᱞᱟᱢ ᱯᱟᱹᱨᱥᱤ ᱯᱟᱥᱱᱟᱣᱮᱱ ᱛᱟᱭᱚᱢ ᱟᱨᱚᱵᱤᱠ ᱦᱚᱨᱚ ᱛᱮ ᱠᱳᱨᱟᱱ ᱫᱚ ᱠᱚ ᱚᱞ ᱠᱮᱫᱼᱟ ᱾ ᱟᱨᱚᱵᱤᱠ ᱦᱚᱨᱚᱯ ᱯᱟᱦᱞᱟᱵᱤ ᱚᱞ ᱛᱚᱦᱚᱨ ᱮ ᱚᱪᱚᱜ ᱠᱮᱫᱼᱟ ᱡᱤᱛᱠᱟᱹᱨ ᱯᱚᱨᱥᱤᱭᱟ ᱠᱷᱚᱱ ᱾
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck